Salinas de Trillo

:*Iste articlo tracta sobre *'Salinas de Trillo**. Ta altros emplegos d'o termin «salina» se veiga **Salina (desambigación)**.''

**Salinas de Trillo** ye un [[lugar]] [[Aragón|aragonés]] en o [[municipio]] de [[A Fueva (municipio)|a Fueva]], en a [[comarcas d'Aragón|comarca]] de [[Sobrarbe]] y a provincia de [[provincia de Uesca|Uesca]]. A suya [[Población humana|población]] ye de 9 habitants ([[2011]]).

==Cheografía==
Salinas se troba en as [[garra (orografía)|garras]] meridionals de o [[tozal de Trillo|tozal de Sant Marcos]] (u «de Trillo»), en a cuenca d'o [[barranco d'o Salinar]] que ye afluent directo d'o [[río Cinca]] por a [[cuentra]] de [[Ligüerre de Cinca|Ligüerre]]. No fa parte d'a subcomarca natural d'[[a Fueva]], anque dende a [[anyos 1960|decada de 1960]] os nuclios d'a redolada se troben incorporaus en o [[A Fueva (municipio)|municipio de a Fueva]]. Manimenos, de siempre s'ha puesto tener muita relación con os nuclios d'a Fueva propiament dita, en a que de Salinas se'n gosaba comprar a sal, y arribando dica a compartir tradicions liturchicas y relichiosas con os fovanos, como en ye la [[romería]] anyal ta'l [[santuario de Santa María de Bruís]], a poquez kilometros en o costau de a Fueva de o tozal de Trillo.

==Demografía==


==Toponimia==
O nombre de Salinas dimana d'a expleitación de [[sal]] en o [[barranco d'o Salinar]], que ye lo mas probable orichen de l'asentamiento en o lugar. L'augua de o dito barranco ye rica en minerals, y dende fa sieglos se tiene conoiximiento d'expleitacions salinas en a redolada. Un [[diapiro]] de materials [[triasico]]s de facies [[Keuper]] explica a [[salinización]] de l'augua d'este barranco (como en atras localidaz d'as [[sierras exteriors pirenencas]] a l'este d'a [[sierra de Sevil]]). Os afloramientos de Keuper son tovos ([[erosionabilidat]] alta), y fan fácil a formación de [[foya]]s con [[acuifero]]s y [[suelo]]s [[salinizau]]s.

S'ha puesto documentar o nombre como «''Salillas''» antes de [[1717]], y ixo lo emparentaría con belaltros toponimos que se puede trobar en [[Chunzano]], [[Nocito]] y [[Sesa]]. A partir de 1717 ya pasa a nombrar-se «''Salinas''» y posiblement l'apelativo «de Trillo» dimana d'a suya pertinenza a lo [[municipio]] que teneba capital en [[Trillo (Clamosa)|Trillo]] (a poquet mas d'1&nbsp;km de Salinas), fusionau en o [[Clamosa (municipio)|municipio de Clamosa]] a partir de 1857.

==Monimentos==

A [[ilesia (edificio)|ilesia]] de salinas ye o suyo principal monimento; datada en o [[sieglo XII]] ye un templo [[arte romanico|romanico]] con [[abside]] semicircular y una estrcutura que recorda a la [[ilesia de Sant Chuan d'o Toledo d'a Nata]], a l'extrimo oposau de a Fueva. En a [[anyos 2000|decada de 2000]] s'ha restaurau a ilesia, y s'ha lempidau o contorno, derribando-se-ie cualques [[borda]]s y edificios que i heba, ta fer-la de millor admirar, anque tot ixo le ha dau un aspecto artificial de templo isolau que no ye o suyo aspecto historico natural.

En Salinas tamién existe un [[casal (edificio)|casal]] fortificau, deseparau de o gruixo d'a población, que ha nombre ''Casa Palacio''. Datau en o [[sieglo XVI]], tiene una [[torre]] de base semicircular que serviba ta guardar millor defensa. Por a suya cronolochía, s'ha puesto emparentar con a epoca en a que tanto Salinas como Trillo feban parte d'a [[baronía de Monclús]] y con o beneplácito d'os barons sirvión ta base operativa de bellas mesnada bandosas en o conflictivo periodo d'as [[guerras de Ribagorza]]. Pareix que en iste sentido, a presencia de o capitoste bandoso [[Lupercio Latrás]] estaría atestiguada en a localidat.

==Imáchens==
<gallery>
Imachen:24.Salinas de Trillo.JPG|[[Abside]] d'a [[Ilesia de Santa María de l'Asumpción de Salinas de Trillo|ilesia]].
Imachen:23.Salinas de Trillo.JPG
Imachen:21.Salinas de Trillo.JPG|''Casa Palacio''.
</gallery>

==Fiestas==
*[[24 d'abril]], [[romería]] ta'l santuario d'a [[Santa María de Bruís|Madama de Bruís]].
*[[25 d'abril]], **fiesta menor**, fendo-le honras a [[Sant Marcos]].
*[[26 de chulio]], **Fiesta Mayor''', fendo-le honras a Santa Ana.

## Se veiga tamién
*Ilesia de Santa María de l'Asumpción de Salinas de Trillo.

## Referencias

## Vinclos externos